section_heading: Životopis
paragraph_text: Maksim Klarin rođen je 11 svibnja 1947. u mjestu Jezera na otoku Murteru. Osnovnu školu završio je u Tisnom, srednju u Zadru, a fakultet je završio u Rijeci. Kapetan je duge plovidbe. Plovio je šesnaest godina na brodovima Jugotankera, Jugolinije, Splitske plovidbe i Jadrolinije, od čega je 10 godina kao zapovjednik na brodovima trgovačke mornarice. Iskustvo stečeno na morima svijeta prenosi na mlade nakon što se 1988. zaposlio kao nastavnik nautičke grupe predmeta u srednjoj Pomorskoj školi u Zadru.